Տորե-Արջենտինա հրապարակ

Տորե-Արջենտինա հրապարակ (իտալ.՝ Largo di Torre Argentina) հրապարակ Հռոմում, որը կառուցվել է 1503 թվականին։ Ժամանակակից հրապարակը ստեղծվել է 1909 թվականին, երբ քանդվել են բնակելի շենքերը և Սան Նիկոլա դե Չեզարինի եկեղեցին։ Արջենտինայի թատրոնը գտնվում է հրապարակի արևմտյան մասում։ Պատմություն 1926-1928 թվականներին տաճարային համալիրի տարածքում սկսվել են պեղումներ, որի ընթացքում հայտնաբերվել են 4-2-րդ դարերի չորս տաճարների մնացորդներ, որոնք գտնվում են ճանապարհի մակարդակից ցածր։ Քանի որ դեռ որոշված չէ, թե ում են նվիրված այդ տաճարները, դրանք կոչվում են A, B, C և D հատվածներ: Մ.թ.ա. 1-ին դարում տաճարների շուրջ կառուցվել են հասարակական շինություններ՝ հյուսիսից Հեկատոստիլումը (Հարյուր սյունների սրահ) և Ագրիպպայի հասարակական բաղնիքները, արևմուտքից՝ Պոմպեոսի թատրոնը և սյունասրահը, հարավից՝ Ֆլամինիուսի կրկեսը և Բալբայի թատրոնը, արևելքից՝ Մինուկիուսի սյունասրահը։ Պոմպեոսի կուրիան տեղ է գտել Պոմպեոսի սյունասրահում, այն սենյակում, որտեղ սենատը հավաքվել է Հռոմեական Հանրապետության վերջին տարիներին։ Այդ վայրում մ.թ.ա. 44 թվականին դավադիրների կողմից սպանվել է Հուլիոս Կեսարը։ Սպանությունից մի քանի տարի անց, Օկտավիանոս Օգոստոսի հրամանով փակվել է Պոմպեոսի կուրիան և սպանության վայրում՝ Կեսարի աթոռի մոտ, տեղադրվել է բետոնե կառույց՝ երեք մետր լայնությամբ և երկու մետր բարձրությամբ։ Հնագետներին հաջողվել է գտնել այն 2012 թվականի աշնանը։ Բացի հնագույն ավերակներից, պատմական հետաքրքրություն է իրենից ներկայացնում 12-րդ դարում ֆեոդալական Պապարեսկի ընտանիքի ներկայացուցիչների կողմից կանգնեցված Պապիտո աշտարակը։ Ներկայումս հնագույն հրապարակը, որտեղ գտնվում են անտիկ տաճարային համալիրի մնացորդներ փակ է։ Փողոցից երևում են բոլոր 4 տաճարների, թատրոնի սյունասրահի, անտիկ բաղնիքների և անտիկ ու միջնադարյան դարաշրջանի այլ կառույցների տեսարանը, ինչպես նաև Օկտավիանոս Օգոստոսի տեղադրած Կեսարի սպանության անմիջական վայրի բետոնե կառույցը։ Կատուների ապաստարան Համաձայն Իտալիայի խորհրդարանի կողմից 1991 թվականին ընդունված թիվ 281 օրենքի, տաճարի D հատվածում ստեղծվել է կատուների ապաստարան, որտեղ ապրում են բազմաթիբ կատուներ։ Ծանոթագրություններ Արտաքին հղումներ Տորե-Արջենտինա հրապարակ travel guide from Wikivoyage Area Sacra di Largo Argentina Virtual reconstruction in 3D of Largo di Torre Argentina in Ancient Rome Lucentini, M. (2012 թ․ դեկտեմբերի 31). The Rome Guide: Step by Step through History's Greatest City. Interlink. ISBN 9781623710088. «Storia, Foto e Stampe antiche». : Unknown parameter |sito= ignored (|website= suggested) (օգնություն) «Sventramenti e monumenti scomparsi». : Unknown parameter |sito= ignored (|website= suggested) (օգնություն) «Storia del Palazzetto del Burcardo». Վերցված է 24 settembre 2014-ին. : External link in |urlarchivio= (օգնություն); Unknown parameter |dataarchivio= ignored (|archive-date= suggested) (օգնություն); Unknown parameter |sito= ignored (|website= suggested) (օգնություն); Unknown parameter |urlarchivio= ignored (|archive-url= suggested) (օգնություն); Unknown parameter |urlmorto= ignored (|url-status= suggested) (օգնություն) «Largo di Torre Argentina». : Unknown parameter |sito= ignored (|website= suggested) (օգնություն) «Panorama 360°».